3h Spørgsmål til Platons Gorgias kapitel 3-7: opsummerede svar

**HUSK** at begrunde jeres svar med teksteksempler!

1. **Sokrates siger, at Polos må have dyrket retorik i stedet for samtale (kapitel 3, ll. 7-8) Hvad tror I det betyder? Og hvad tror I Sokrates bedst kan lide?**

”[…] fordi retorik, ifølge Sokrates, ofte handler om at overbevise og vinde en debat uden nødvendigvis at søge sandheden.

retorik kan være overfladisk og manipulativ, mens samtale kræver præcision og klarhed. Sokrates foretrækker samtale, fordi den fremmer forståelse og sandhed.”

”[…] i samtale prøver man at finde frem til et svar gennem dialog. Derfor er Sokrates ikke glad for retorik fordi man ikke opnår viden.”

” Sokrates kritiserer Polos for at fokusere på at overtale (retorik) frem for at søge sandheden (samtale). Sokrates foretrækker samtale, fordi den fremmer erkendelse og sandhed.”

”Retorik handler, ifølge Sokrates, om at overbevise og vinde argumenter uden nødvendigvis at tage hensyn til sandheden eller at opnå gensidig forståelse. Samtale derimod er en filosofisk dialog, der søger sandhed gennem en ærlig udveksling af ideer. Sokrates foretrækker samtale, da den tjener et sandhedssøgende formål, mens retorik ofte handler om manipulation.”

1. **Hvad er Sokrates' problem med definitionen af Gorgias' kunst som "den ypperste"? (kapitel 3, ll. 10-20)**

”Sokrates problem med den måde gorgias definerer kunst som det ypperste, men ikke giver nogle grund til hvorfor eller hvad kunsten er. Sokrates mener ikke at han forklarer kunsten eller beskriver den ordentligt bare siger den er “smuk” og det “ypperste” Sokrates siger også “*Men der var ingen der spurgte, hvordan Gorgias kunst er, men hvad den er, og hvad vi bør kalde gorgias*” “*Fortæl nu også hvad gorgias kunst er, og hvad vi bør kalde ham”.”*

1. **Hvor mange definitioner på hvad retorik er får Gorgias egentlig givet? (Og hvad er de?)   
   🡪 Prøv evt. at koble det på erkendelsesmodellen; hvor befinder vi os, hver gang vi får en ny definition?**

” Retorik er en kunst, der beskæftiger sig med overtalelse (kapitel 3).

Retorik er en sprogkunst, der handler om talens magt over troen (kapitel 4).

Retorik beskæftiger sig med de største og fineste menneskelige anliggender (kapitel 7).  
[…] Sokrates viser gennem sine spørgsmål, at disse definitioner forbliver i et område præget af meninger, snarere end sikker viden (**episteme**). ”

*”Gorgias: Det er fordi, kære Sokrates, stort set al faglig viden i de andre fag har med håndens arbejde at gøre og den slags færdigheder. I retorikken derimod forekommer der ikke nogen manuelt. Al dens virke og udfoldelse sker ved ord, og det er derfor jeg hævder, at retorikken er sprogkunst. Og det mener jeg, jeg har ret i.” (*Afsnit 450b ll. 8-13).

Dette er Gorgias’ **doxa**. Sokrates vil nu udfordre ham på denne påstand med spørgsmål kaldet elenchos.”

”Ingen definition når **episteme**, da det er en lang vej til sand erkendelse.”

1. **Hvad er Sokrates' problem med Gorgias' definition af hvad retorik beskæftiger sig med på s. 401 ("Det er de største og fineste af de menneskelige forhold, kære Sokrates")?**

” Sokrates synes det er tvetydigt og ikke forklaret ordentligt – ikke specifikt nok.

”Jamen Sokrates, det du siger, er tvetydigt og slet ikke klart udtrykt.” (s.401 l.445-446)

Det er ikke en universel sandhed, da Sokrates kan blive ved med at argumentere.”

”Sokrates mener, at det afhænger af den enkelte, hvad det bedste fag er. Han mener, at gymnastiklæreren vil mene sit fag er største og finest, og lægen vil sige det samme om sit fag.”

1. **Prøv at karakterisere samtalen indtil videre – hvem synes I styrer samtalen? Og hvad synes I om henholdsvis Sokrates og Gorgias?**

”Sokratres styrer samtalen. Sokrates snakker meget, men han har nogle gode pointer og udfordrer Gorgias’ verdensbillede.”

” Sokrates styrer samtalen med sin spørgemetode og søger sandhed. Gorgias virker dygtig, men overfladisk. Sokrates er skarp, men kan virke dominerende, mens Gorgias fremstår upræcis.”

” Samtalen mellem Sokrates og Gorgias er tydeligt styret af Sokrates, der med sine spørgsmål leder samtalen og forsøger at afsløre uklarheder eller svagheder i Gorgias’ argumenter. Sokrates bruger sin sokratiske metode, hvor han søger at opnå præcise definitioner gennem en struktureret dialog. Han fremstår som analytisk og skarp, men også som en, der manipulerer samtalen til sin fordel. Gorgias, på den anden side, virker stolt af sin kunst og kompetent, men han presses af Sokrates’ insisterende spørgsmål og leverer til tider uklare svar. Dette understøttes blandt andet af Sokrates’ kommentar: “hvorfor kalder du så ikke de andre fag, der har med ord at gøre retorik? Du definerer jo netop retorik som den kunst der har at gøre med ord.” Dermed viser det sig, at Sokrates ikke blot søger svar, men også kontrol over samtalens forløb.”